โครงการแสดงมุทิตาจิตแด่อาจารย์ผู้เกษียณอายุราชการภาควิชาคณิตศาสตร์

**1. ชื่อโครงการ**  “โครงการแสดงมุทิตาจิตแด่อาจารย์ผู้เกษียณอายุราชการภาควิชาคณิตศาสตร์ ประจำปี 2556”

**2.** **ผู้รับผิดชอบโครงการ**

หัวหน้าภาควิชาคณิตศาสตร์ ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่

**3. หลักการและเหตุผล**

ด้วยภาควิชาคณิตศาสตร์ได้ดำเนินการตามพันธกิจ 4 ด้านได้แก่การเรียนการสอน การวิจัย

การบริการวิชาการแก่ชุมชน และการทำนุบำรุงศิลปวัฒนธรรม มาอย่างต่อเนื่อง ในปีพ.ศ.2556 มีอาจารย์และบุคลากรของภาควิชาที่ครบวาระการทำงานและจะเกษียณอายุราชการจำนวน 3 ท่าน ซึ่งผู้เกษียณฯทั้ง 3 ท่านเป็นทรัพยากรที่สำคัญในการบริหารจัดการด้านการผลิตบัณฑิตให้บรรลุวัตถุประสงค์ตามที่ได้ตั้งไว้ ดังนั้น เพื่อเป็นการขอบคุณและยกย่องเกียรติคุณคณาจารย์และบุคลากร ที่จะเกษียณอายุราชการในปี 2556 นี้ ภาควิชาจึงเห็นสมควรจัด “โครงการแสดงมุทิตาจิตแด่บุคลากรผู้เกษียณอายุราชการ ภาควิชาคณิตศาสตร์ ประจำปี 2556” ขึ้นในวันที่ 20 กันยายน พ.ศ.2556 ณ โรงแรมฟูราม่า อ.เมือง จ.เชียงใหม่

**4. รหัสกลยุทธ์ในแผนการพัฒนาการศึกษา คณะวิทยาศาสตร์ ระยะที่ 11 ที่โครงการตอบสนอง**

4P1 เสริมสร้างค่านิยมในการทำนุบำรุงศิลปวัฒนธรรมไทยและอนุรักษ์สิ่งแวดล้อมให้กับนักศึกษาและบุคลากร

**5. วัตถุประสงค์**

1. เพื่อแสดงความขอบคุณ ความรัก ความผูกพันที่ภาควิชามีต่ออาจารย์และบุคลากร

ที่ครบเกษียณอายุราชการ

2. เพื่อเพิ่มพูนขวัญและกำลังใจให้แก่ผู้เกษียณอายุราชการ

3. เพื่อแสดงออกถึงวัฒนธรรมการแสดงความกตัญญูกตเวทิตาต่อผู้ที่เสียสละ และอุทิศตน

เพื่อสร้างบุคลากรทางการศึกษาให้มีความรู้

**6. ตัวชี้วัด**

- ร้อยละ 50 ของบุคลากรที่เข้าร่วมกิจกรรม

**7. กลุ่มเป้าหมาย**

- คณาจารย์ และบุคลากรภาควิชาคณิตศาสตร์ ผู้เกษียณอายุราชการ ศิษย์เก่า และ

ผู้เกษียณอายุราชการแล้ว จำนวน 100 คน

**8. แนวทางดำเนินงาน**

ลงทะเบียนผู้เข้าร่วมกิจกรรม ถ่ายรูป งานเลี้ยงแสดงมุทิตาจิต และ งานแสดงจากบุคลากร

**9. วัน เวลา และสถานที่ดำเนินการ**

วันที่ 26 กันยายน พ.ศ.2556 ณ โรงแรมเซนทารา ดวงตะวัน อ.เมือง จ.เชียงใหม่

**10. วิธีการติดตามและประเมินผลโครงการ**

แบบสอบถาม และ ภาพการจัดกิจกรรม

**11. ผลที่คาดว่าจะได้รับ**

ได้แสดงความขอบคุณ ความรัก ความผูกพันที่มีต่ออาจารย์และบุคลากรที่ครบเกษียณอายุราชการ และยังเป็นขวัญและกำลังใจให้แก่ผู้เกษียณอายุราชการ ในโอกาสที่ได้แสดงมุทิตาจิต และยกย่องเกียรติคุณอาจารย์ที่ครบเกษียณอายุราชการ เพื่อให้ยึดถือเป็นแบบอย่างในการทำคุณงามความดีต่อไป

**12. กำหนดการ**

18.00 – 18.30 น. ลงทะเบียน

18.30 – 18.45 น. พิธีเปิด โดย หัวหน้าภาควิชาคณิตศาสตร์

18.45 – 19.30 น. รับประทานอาหาร

19.00 – 20.00 น. ชมวีดีทัศน์

20.00 – 21.30 น. พิธีแสดงมุทิตาจิตแก่ผู้เกษียณ

------------------------------------